Itä-Helsinki trilogia 1/3: historiaa ja rikoksia

Mystinen Itä-Helsinki. Perttu Häkkisen perinteinen joulutrilogia vie meidät tällä kertaa vyöhykkeistä mystisimmälle, nimittäin Itä-Helsinkiin. Mitä kaikkia menneisyyden ja nykyisyyden salaisuuksia sikäläiset metsät ja betonilinnoitukset kätkevätkään syleilyynsä? Ainakin punkkia, viikinkejä, sarjamurhaajia ja runonlaulajia. Itä-Helsinki trilogian ensimmäisessä jaksossa emeritusrikostoimittaja Hannes Markkula kertoo hammasmurhaaja Ismo Junnin elämästä. Tutustumme myös Vartiokylän Linnavuoren mysteeriin, johon meidät johdattaa Puotilaseuran kunniapuheenjohtaja Heikki Iihola. Slangiprofessori Heikki Paunonen kertoo stadinslangista: kuinka kieli muuttuu Itä-Helsingin lähiöissä? Luomme katsauksen myös lähiarkkitehtuurin historiaan ja Otto-Iivari Merumanin lähiöperiaatteeseen, jota meille avaa taidehistorian professori Kirsi Saarikangas. Toimittajina Perttu Häkkinen ja Panu Hietaneva.